<classify> Ushindi huo ni kama umepunguza kazi kwa Yanga kwani sasa itahitaji sare katika mechi ya marudiano mjini Algiers mwishoni mwa wiki ijayo. Wawakilishi hao pekee wa Tanzania kwenye michuano ya kimataifa, walilazimika kusubiri mpaka kipindi cha pili kuandika bao hilo katika mechi hiyo ambayo wachezaji wa pande zote mbili walikuwa wakishambuliana kwa zamu.Kamusoko aliwainua mashabiki waliofika uwanja wa Taifa katika dakika ya 61 akifunga bao hilo kwa kuunganisha pasi ya Obrey Chirwa. Kabla ya kutoa pasi hiyo, mpira ulitoka kwa Haruna Niyonzima kabla ya kumfikia Donald Ngoma aliyegongeana vizuri na Chirwa kabla ya kutoa pasi kwa mfungaji. Yanga itabidi wajilaumu wenyewe maana walikosa mabao mengi tangu kipindi cha kwanza cha mchezo huo.Katika dakika ya 49 Simon Msuva alikosa bao la wazi akiwa na kipa wa Alger lakini mpira wake wa kichwa ulipaa juu na dakika ya 67 nusura Chirwa apate bao la pili lakini mpira wake uligonga mwamba.Yanga: Deogratius Munish Dida, Hassan Kessy, Haji Mwinyi, Vincent Bossou, Nadir Haroub Cannavaro, Said Juma Makapu, Simon Msuva, Thabani Kamusoko, Obrey Chirwa, Haruna NiyonzimaEmanuel Martin dk82, Deus KasekeDonald Ngoma dk56. MC Alger: Chaouch Faruzi, Hachoud Abdullman, Karaovi Amir, Mebarakou Zidane, Bouhenna Richid, Kacem Mehdi, Chrifei Hichem, Bougueche Hajj Feedbad Zahir dk85, Derarya WaridAwady Said dk76, Goveri KaledBemmouAbdulcher  <topic>: michezo 